CELEX: 52005SC0258
Language: el
Date: 2005-02-23
Title: Σχέδιο Αποφαση της Μικτης Επιτροπης του ΕΟX για την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών - Σχέδιο της Κοινής Θέσης της Κοινότητας

Σημαντική ανακοίνωση νομικού περιεχομένου

|

52005SC0258

Σχέδιο Αποφαση της Μικτης Επιτροπης του ΕΟX για την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών - Σχέδιο της Κοινής Θέσης της Κοινότητας  /* SEC/2005/0258 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 23.2.2005SEC(2005) 258 τελικόΣχέδιοΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟXγια την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών- Σχέδιο της Κοινής Θέσης της Κοινότητας -(υποβληθέν από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Το πρωτόκολλο 31 της συμφωνίας ΕΟΧ περιέχει ειδικές διατάξεις σχετικά με τη συνεργασία μεταξύ της Κοινότητας και των κρατών ΕΟΧ-ΕΖΕΣ εκτός του πλαισίου των τεσσάρων ελευθεριών.2. Το επισυναπτόμενο σχέδιο απόφασης της Μικτής Επιτροπής του ΕΟΧ αποβλέπει στην τροποποίηση του πρωτοκόλλου 31 ώστε να επεκταθεί η συνεργασία στον τομέα της έρευνας και τεχνολογικής ανάπτυξης. Προβλέπει πλαίσιο συνεργασίας και καθορίζει τους όρους εφαρμογής για την πλήρη συμμετοχή των κρατών ΕΟΧ-ΕΖΕΣ στα κοινοτικά προγράμματα και τις δράσεις στον τομέα αυτό από την 1η Ιανουαρίου 2005, που αναφέρονται στο ακόλουθο κονδύλιο του προϋπολογισμού, που είναι εγγεγραμμένο στο γενικό προϋπολογισμό της Ευρωπαϊκής Ένωσης για το οικονομικό έτος 2005:-  Γραμμή του προϋπολογισμού 08.14.01: προπαρασκευαστική δράση για την αναβάθμιση της ευρωπαϊκής έρευνας και ασφάλειας (2005)3. Σύμφωνα με το άρθρο 1 παράγραφος 3 στοιχείο β) του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας ΕΟΧ, το Συμβούλιο καθορίζει τη θέση της Κοινότητας για τις αποφάσεις αυτές, κατόπιν προτάσεως της Επιτροπής.4. Το σχέδιο απόφασης της Μικτής Επιτροπής του ΕΟΧ υποβάλλεται στο Συμβούλιο προς έγκριση, μετά την οποία η Επιτροπή θα παρουσιάσει, εν ευθέτω χρόνω, τη θέση της Κοινότητας στη Μικτή Επιτροπή του ΕΟΧ.ΣχέδιοΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟXγια την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριώνΗ ΜΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη: τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία» , και ιδίως τα άρθρα 86 και 98,Εκτιμώντας τα εξής:(1) Το πρωτόκολλο 31 της συμφωνίας τροποποιήθηκε με την απόφαση αριθ. .../… της Μικτής Επιτροπής του ΕΟΧ, της[1] … .(2) Κρίνεται σκόπιμο να επεκταθεί το πεδίο συνεργασίας των συμβαλλομένων μερών της συμφωνίας ώστε να συμπεριλάβει τα προπαρασκευαστικά μέτρα για την ευρωπαϊκή έρευνα και ασφάλεια (2005).(3) Συνεπώς, το πρωτόκολλο 31 της συμφωνίας πρέπει να τροποποιηθεί ώστε να καταστεί δυνατή η εν λόγω συνεργασία από 1ης Ιανουαρίου 2005,ΑΠΟΦΑΣΙΖΕΙ:Άρθρο 1Το άρθρο 1 του πρωτοκόλλου 31 της συμφωνίας τροποποιείται ως εξής:1. Το κείμενο της παραγράφου 1 αντικαθίσταται από το ακόλουθο κείμενο:«1. Τα κράτη ΕΖΕΣ, από την 1η Ιανουαρίου 1994 συμμετέχουν στην εφαρμογή των προγραμμάτων-πλαίσιο των κοινοτικών δραστηριοτήτων στον τομέα της έρευνας και τεχνολογικής ανάπτυξης που αναφέρονται στην παράγραφο 5 και από την 1η Ιανουαρίου 2005 σε δραστηριότητες που αναφέρονται στην παράγραφο 8, μέσω της συμμετοχής στα ειδικά τους προγράμματα.»2. Το κείμενο της παραγράφου 2 αντικαθίσταται από το ακόλουθο κείμενο:«2. Τα κράτη ΕΖΕΣ καταβάλλουν χρηματοδοτική συνεισφορά στις δραστηριότητες που αναφέρονται στις παραγράφους 5 και 8, σύμφωνα με το άρθρο 82 παράγραφος 1 στοιχείο α) της συμφωνίας.»3. Το κείμενο της παραγράφου 6 αντικαθίσταται από το ακόλουθο κείμενο:«6. Η αξιολόγηση και οι σημαντικές τροποποιήσεις των δραστηριοτήτων στα προγράμματα-πλαίσιο των κοινοτικών δράσεων στον τομέα της έρευνας και της τεχνολογικής ανάπτυξης που αναφέρονται στις παραγράφους 5 και 8 διέπονται από τη διαδικασία που αναφέρεται στο άρθρο 79 (3) της συμφωνίας.»4. Μετά την παράγραφο 7 παρεμβάλλεται η ακόλουθη παράγραφος:«8. Από 1ης Ιανουαρίου 2005, τα κράτη της ΕΖΕΣ συμμετέχουν στις κοινοτικές δράσεις που αναφέρονται στα ακόλουθα κονδύλια του προϋπολογισμού, τα οποία είναι εγγεγραμμένα στο γενικό προϋπολογισμό της Ευρωπαϊκής Ένωσης για το οικονομικό έτος 2005:- Γραμμή του προϋπολογισμού 08.14.01: «Προπαρασκευαστική δράση για την αναβάθμιση της ευρωπαϊκής έρευνας και ασφάλειας (2005)». »Άρθρο 2Η παρούσα απόφαση τίθεται σε ισχύ την επομένη της τελευταίας κοινοποίησης προς τη Μικτή Επιτροπή του ΕΟΧ δυνάμει του άρθρου 103 παράγραφος 1 της συμφωνίας*.Η απόφαση εφαρμόζεται από 1ης Ιανουαρίου 2005.Άρθρο 3Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης .Βρυξέλλες, .Για τη Μικτή Επιτροπή του ΕΟΧΟ ΠρόεδροςΟι Γραμματείς της Μικτής Επιτροπής ΕΟΧ [1] ΕΕ L ...* [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]